stanford-oval/wikipedia huggingface dataset:
Atanas Tilev

Atanas Tilev (s. 1944) on bulgarialaissyntyinen liikemies ja Suomen kansalainen, joka on aikaisemmin toiminut muun muassa Tampellan kaupallisena johtajana. Hän tuli kuuluisaksi Kukka-Maaria Karjalaisen puolisona ja poliitikko Ahti Karjalaisen vävynä.
Tilevin perhe kuului Bulgariassa agraaripuolueeseen. Tilev opiskeli 1960-luvulla Sofian taloudellisessa instituutissa ja työskenteli kommunistisen puolueen keskuskomitean ulkomaanosaston tilapäisenä tulkkina. Hän tutustui Kukka-Maaria Karjalaiseen, kun tämä osallistui Suomen ulkoministerinä toimineen isänsä Bulgarian-vierailuun vuonna 1968. Vuonna 1970 Tilev sai toivomansa viran Bulgarian Helsingin-lähetystöstä ja muutti Suomeen, jossa pari meni myöhemmin naimisiin. Tilev sai Suomen kansalaisuuden ja työpaikan Tampellalta, jonka toimitusjohtaja Nils Gustav Grotenfelt antoi hänen vastuulleen kaupankäynnin Neuvostoliittoon. Saadakseen itselleen osan myyntivoitoista Tilev perusti myöhemmin oman yrityksen, joka sai edustaa Tampellan kaivostekniikkaan erikoistunutta tytäryhtiötä Tamrockia. Hän asettui asumaan Wieniin Itävaltaan.
Suomessa asunut ja vuonna 1978 länteen loikannut bulgarialainen diplomaatti Georgi Želenski (Jelensky) väitti Tilevin vakoilleen Ahti Karjalaista Bulgarian tiedustelupalvelun ja viime kädessä KGB:n laskuun. Länsisaksalainen Welt am Sonntag -lehti julkisti väitteet elokuussa 1981, mutta niiden tueksi ei ole löytynyt todisteita. Tilev haastoi lehteä julkaisseen Springer-kustantamon oikeuteen kunnianloukkauksesta ja voitti jutun, jolloin lehden oli julkaistava oikaisu. Tilevin ja Karjalaisen mukaan tiedon julkistamisella olisi yritetty vaikeuttaa Karjalaisen pääsyä keskustapuolueen presidenttiehdokkaaksi vuoden 1982 vaaleissa. Vuonna 2014 KGB-asiakirjoja sisältävästä Mitrohinin arkistosta kuitenkin kerrottiin löytyneen 1970-luvulta peräisin oleva asiakirja, jossa mainitaan Bulgarian tiedustelun agenttina koodinimeä ”Rumjantsev” käyttäneen henkilön olleen suomalaisen poliitikon ”Kareljaisen” vävy.
Rikastunut Tilev menetti alkuperäiset liiketoimensa, kun Tampella ajautui 1980-luvun lopussa taloudellisiin vaikeuksiin, mutta kommunismin romahdettua samoihin aikoihin hän palasi liikemiehenä Bulgariaan. Hän oli jonkin aikaa pääomistajana BAC-pankissa, joka kuitenkin meni konkurssiin Bulgarian suuren talouskriisin yhteydessä vuonna 1996. Samana vuonna Tilev joutui lähtemään Bulgariasta, jossa hänet etsintäkuulutettiin talousrikollisena, tosin oman kuvauksensa mukaan viattomana poliittisen juonittelun uhrina. Tilev kirjoitti 1990-luvun tapahtumista Bulgariassa paljon huomiota herättäneen omaelämäkerran, joka on käännetty vuonna 2002 englanniksi nimellä Fighting It Out. Tilev oli Kotkan merikaapelia koskevassa hankkeessa mukana United Power -yhtiön kautta.
Tilev on eronnut Kukka-Maaria Karjalaisesta. Heillä on kolme yhteistä lasta.
Ahmet Şefik Mithat pašša

Mithat pašša
Ahmet Şefik Mithat pašša (lokakuu/marraskuu 1822 Istanbul – 8. toukokuuta 1883 Taif, Arabia) oli turkkilainen valtiomies, joka toimi Osmanien valtakunnan suurvisiirin virassa 1872 ja uudestaan 1876–1877. Hän oli yksi tanzimatin ajan aktivisteista ja pätevimmistä poliitikoista.
Mithat syntyi Ahmet Şefik -nimisenä siviilioikeuden tuomarin perheeseen Konstantinopolissa (nyk. Istanbul) syksyllä 1822. Hänen uudistusmielinen isänsä koulututti hänet virkamiestehtäviin, ja opittuaan ulkoa koraanin kymmenvuotiaana häntä alettiin kutsumaan nimellä Hafiz Şefik. 1823 hänen perheensä muutti Vidiniin, jossa hänen isänsä työskenteli apulaistuomarina. Palattuaan Istanbuliin hän työskenteli sulttaanin neuvoston apulaissihteerinä. Kyvykkyytensä vuoksi hän sai uuden nimen Mithat, joka tarkoittaa ylistettyä ja joka annetaan esimerkiksi lapselle, josta toivotaan erittäin lahjakasta. Nimi Mithat korvasi käytössä aiemmat nimet.
Mithat oli taloustehtävissä Syyriassa toistamiseen, ja sen jälkeen hänestä tuli osmanien suuren neuvoston sihteeri. Hänen vihollisensa onnistuivat kuitenkin järjestämään hänelle siirron mahdottomalta vaikuttaneeseen tehtävään, Rumeliassa puhjenneen kapinan rauhoittamiseen.[lähde? ]
Mithat käytti lujia otteita, jotka olivat menestykseltään vaihtelevia. Hallitus päätti palauttaa hänet tehtäväänsä tehden hänestä ensimmäisen luokan virkamiehen. Vuonna 1857 hän kukisti levottomuudet Bulgariassa yhtä kovin ottein. Kolme vuotta myöhemmin hänestä tehtiin visiiri ja pašša, ja hänet nimitettiin kuvernööriksi Nišiin, jossa Mithat loi uudistuksia ja paransi oloja niin innokkaasti, että sai sulttaanin vihat niskaansa. Vuonna 1864 hän sai tehtäväkseen järjestää valtiopäivät ja hän oli mukana säätämässä uutta lakia. Tämän jälkeen hänet nimitettiin Bulgarian kuvernööriksi.
Mithat ajautui riitoihin suurvisiiri Mehmed Emin Aali paššan kanssa, ja hänet määrättiin epämieluisaksi katsottuun tehtävään Bagdadiin Irakin provinssin kuvernööriksi. Hän hoiti tehtäviään Irakissa samalla tarmokkuudella kuin Nisissäkin ja perusti muun muassa ensimmäisen irakilaisen sanomalehden al-Zawran. Bagdadin aikana häntä tosin vastustettiin entistä enemmän, mutta hän jäi bagdadilaisten mieleen yhtenä parhaimmista kuvernööreistä. Vuonna 1871 vanhoillinen suurvisiiri Mahmud Nedim pašša piti Mithatia jo uhkana valtiolle. Mahmud Nedim pašša kutsui Mithatin haastateltavaksi sulttaanin luokse, mutta tämä puolustautui niin vakuuttavasti, että sulttaani nimittikin 1872 tämän suurvisiiriksi Nedim paššan tilalle. Mithatin ensimmäinen kausi suurvisiirinä jäi kuitenkin lyhyeksi, koska hän toimi alkuun omavaltaisesti ja itsenäisesti. Hänet siirrettiin väliaikaisesti Salonikin kuvernööriksi, ja sen jälkeen hän pysyi näennäisesti erossa hallinnollisista tehtävistä vuoteen 1875 saakka.[lähde? ]
Vallankaappaus

Tämän jälkeen Mithatin ura sekaantui outoihin seikkailuihin. Vaikka hän kannatti nuorturkkilaista liikettä, hän halusi rajoittaa heidän innokkuuttaan. Sulttaani Abdülaziz I:n muutosvastaisuus sai salkuttomana ministerinä toimineen Mithatin liittoutumaan vallankumousta varten suurvisiiri Mütercim Mehmed Rüşdi paššan, sotaministeri Hussein Avni paššan ja ulkoministeri Mehmed Raşid paššan kanssa. 30. toukokuuta 1876 sulttaani suistettiin vallasta ja todennäköisesti surmattiin seuraavan kuun 5. päivä, vaikka virallisten tiedotteiden mukaan oli kyseessä itsemurha.[lähde? ]
Vallankaappaajat nostivat Abdülazizin seuraajaksi hänen veljenpoikansa Murat V:n. Uusi sulttaani oli kuitenkin alkoholisoitunut, ja hänen mielenterveytensä alkoi järkkyä varsinkin hänen saatuaan uutiset setänsä kuolemasta. Lisäksi 15. kesäkuuta 1876 osmaniarmeijan upseeri tunkeutui Mithatin kotiin, jossa pidettiin paraikaa hallituksen kokousta. Seuranneessa Çerkes Hasanin välikohtauksessa upseeri ampui kuoliaaksi ja haavoitti useita virkamiehiä, etunenässä vaikutusvaltaiset ja uudistuksiin maltillisesti suhtautuneet ministerit Hussein Avni paššan ja Reşit paššan. Suurvisiiri Rüşdi pašša onnistui pakenemaan lukitun oven taakse. Vaikka teon taustalla usein selitetään olleen Çerkes Hasanin henkilökohtaiset murheet, on Mithat paššan epäilty olleen mukana välikohtauksen provosoimisessa saadakseen raivattua tieltään konservatiiviset hallituksen jäsenet.[lähde? ]
Sulttaani Muratin mielenterveysongelmat syvenivät, ja hänen tilalleen astui jo elokuussa Abd-ul-Hamid II. Joulukuussa Mithat paššasta tuli toistamiseen suurvisiiri. Hän lupasi uudistuksia, esitteli uuden perustuslain ja uuden parlamentin. Kuitenkin jo helmikuussa 1877 hänet erotettiin ja karkotettiin epäiltynä osallisuudesta Abdülaziz I:n murhaan. Tämän jälkeen Mithat kiersi Euroopan pääkaupungeissa ja jäi joksikin aikaa Lontooseen, jossa hän tutki alahuoneen toimintaa.[lähde? ]
Mithat kutsuttiin takaisin 1878 ja nimitettiin Syyrian kuvernööriksi. Elokuussa hän vaihtoi virkaa Smyrnan kuvernöörin kanssa. Jälleen toukokuussa 1879 Mithat pidätettiin sulttaanin määräyksestä. Mithat pakeni mutta antautui pian ja pyysi oikeudenkäyntiä. Oikeudenkäynti järjestettiin kesäkuussa 1881 sulttaanin Yıldızin palatsissa. Kolme päivää kestäneiden istuntojen jälkeen Mithat ja muut syytetyt saivat kuolemantuomion. Oikeudenkäyntiä ei kuitenkaan pidetty rehellisenä, ja Britannian hallituksen myötävaikutuksella tuomio muutettiin karkotukseksi.[lähde? ]
Mithat vietti viimeiset kolme vuottaan Jemenissä, joka merkitsi Osmanien valtakunnassa samaa kuin Siperia keisarillisen ajan Venäjällä. Hänet todennäköisesti surmattiin vankilassa 8. toukokuuta 1884.
Mithat pašša, karikatyyri Vanity Fair -lehden kannessa 30. kesäkuuta 1879.
Käännös suomeksi
Avantasia (EP)

| Avantasia Avantasia |
| --- | --- | --- |

EP-levyn tiedot
 Julkaistu: 2000
 Tyylilaji: sinfoninen power metal
 Levy-yhtiö: AFM
Avantasian muut julkaisut
|   | Avantasia 2000 | The Metal Opera 2001 |
Avantasia on Avantasia -musiikkiprojektin ep-levy, joka on julkaistu vuonna 2000.
Kappaleet

Avantasia – 5.30
Reach Out for the Light – 6.34
Final Sacrifice – 5.03
Avantasia (Edit Version) – 4.10
Kokoonpano

Tobias Sammet – laulu, koskettimet
Henjo Richter – kitara
Markus Grosskopf – basso
Alex Holzwarth – rummut
Michael Kiske – laulu kappaleissa 1, 2, 4
David DeFeis – laulu kappaleessa 3
Aiheesta muualla

Avantasia (EP) Discogsissa. (englanniksi)
Albumi Avantasia (EP) Encyclopaedia Metallum -sivustolla (englanniksi)
Air Namibia

| Air Namibia |
| --- | --- |
 Air Namibian Airbus A330-200
 IATA: SW  –  ICAO: NMB 
Kutsukoodi:  NAMIBIA
Perustettu:  marraskuussa 1946
Laivaston koko:  10
Kohteiden määrä:  15
Tunnuslause:  Carrying the spirit of Namibia
Solmukohdat:  Hosea Kutakon kansainvälinen lentoasema
Kotipaikka:   Windhoek, Namibia
Kanta-asiakasohjelma:  Reward$
Air Namibia (IATA: SW, ICAO: NMB) oli namibialainen lentoyhtiö, jonka pääpaikka sijaitsi Windhoekissa.
Air Namibia perustettiin vuonna 1946 ja se aloitti palvelunsa 1948. Se on toiminut nykyisellä nimellään lokakuusta 1991 lähtien. Lentoyhtiö hakeutui konkurssiin vuonna 2021.
Kohteet

Namibiassa: Lüderitz, Mpacha, Ondangwa, Oranjemund, Walvis Bay, Windhoek
Ulkomailla: Frankfurt, Johannesburg, Kapkaupunki, Luanda, Maun, Victorian putoukset
Laivasto

Elokuussa 2017
4 Airbus A319
2 Airbus A330-200
4 Embraer ERJ 135ER
Aiheesta muualla

Viralliset sivut (englanniksi), (saksaksi)
August Bohman

August Bohman (3. huhtikuuta 1871 Folkärna, Taalainmaa, Ruotsi – 6. helmikuuta 1928 Tukholma) oli ruotsalainen vapaakirkollinen kirjailija ja toimittaja.
Bohman jäi nelivuotiaana orvoksi ja sai sukulaistensa luona ankaran kasvatuksen. Hän koki uskonnollisen herätyksen teini-iässä ja olisi halunnut päästä opiskelemaan Uppsalan Fjellstedin kouluun (Fjellstedska skolan), mutta häntä ei päästetty. Täysi-ikäiseksi tultuaan hän kävi Ruotsin Lähetysliiton (Svenska Missionsförbudet) lähetyskoulun Tukholmassa vuosina 1894–1897 ja hänestä tuli Lähetysseurakunnan pastori Avestassa. Vuonna 1898 hän muutti Tukholmaan Svenska Morgonbladet -lehden toimittajaksi. Lehti oli ensimmäinen kristillinen sanomalehti Ruotsissa. Vuosina 1900–1906 hän toimi Rörstrandin lähetysseurakunnan pastorina ja sen jälkeen Sanningsvittnet-lehden toimitussihteerinä ja päätoimittajana.
Bohman kirjoitti useita hengellisiä lauluja ja virsiä. Niitä julkaistiin hänen toimittamissaan lehdissä, nuorille tarkoitetuissa laulukirjoissa sekä Ruotsin Lähetysliiton laulukirjassa SMF:s sångbok (1920).
Ruotsin kirkon virsikirjassa on yksi hänen kirjoittamansa virsi, 578 "Jesus, låt din kärklekslåga" vuodelta 1905. Virsikirjaan se on tullut vuonna 1937. Virsi on suomennettu Luulajan virsikirjaan 1940 suomentajana Per Boreman ("Jeesus, liekki rakkautes Sieluhuni sytytä"). Ruotsin kirkon virsikirjan suomennos "Jeesus, anna sydämeeni kirkas liekki loistamaan" on Anna-Mari Kaskisen vuonna 1999 tekemä.
Atami-luokka

| Atami-luokka / 熱海型砲艦 |
| --- | --- |


Tekniset tiedot
Uppouma:  206 t (standardi) 225 t (normaali)
Pituus:  45,30 m (vesiraja) 46,30 m (kokonaispituus)
Leveys:  6,30 m
Syväys:  0,9 m
Koneteho:  1 300 ihp
Nopeus:  16,7 solmua
Miehistöä:  77
Aseistus
Meritorjunta:  1 × 8 cm/28 tykki 6 × konekivääri]ä
Atami-luokka (jap. 熱海型砲艦, atami-gata hōkan) oli keisarillisen Japanin laivaston kahden tykkiveneen muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Atami | Taman telakka | 6. marraskuuta 1928 | 30. maaliskuuta 1929 | 30. kesäkuuta 1929 | Kiinalle 1945 nimellä Yung Ping |
| Futami | Fujinagata | 25. kesäkuuta 1929 | 20. marraskuuta 1929 | 28. helmikuuta 1930 | Kiinalle 1945 nimellä Yung An |

Noin vuonna 1940 alusten konekiväärit korvattiin viidellä 25 millimetrin ilmatorjuntatykillä.
Akallabêth

Ainulindalë
Valaquenta
Quenta Silmarillion
Akallabêth
Valtasormuksista ja Kolmannesta Ajasta
Akallabêth (adûnaicia, quenyaksi Atalantë, suom. Hän-joka-on-kadonnut) on yksi J. R. R. Tolkienin teoksen Silmarillionin osista, tai pikemminkin siihen liitetty itsenäinen kertomus. Akallabêth kertoo Númenorin saaresta, sen noususta ja tuhosta sekä sen asukkaista ja heidän välisistä kiistoistaan.
Tarinan pääpaha on Sauron, Morgothin sotapäällikkö, joka on paennut Keski-Maan pimeyksiin valaria. Morgoth on kukistettu ja valar etsivät Sauronia. Samaan aikaan Valinorin valar päättävät palkita Morgothia vastaan nousseet ihmiset tekemällä näistä Ihmisten Kuninkaita ja antamalla heille Númenorin saaren hallittavakseen. Valar kuitenkin kieltävät númenorilaisia purjehtimasta länteen, Valinoriin, sillä kuolevaiset ihmiset eivät voi elää kuolemattomilla mailla. Númenorilaiset tottelevat aluksi ja keskittyvät Keski-Maahan ja sen alhaisempiin ihmisiin. Lopulta Númenorin valta kasvaa niin suureksi, että se käy taistoon itseään Sauronia vastaan ja voittaa tämän. Sauroon viedään vangiksi Númenoriin, mutta myöhemmin hänet vapautetaan ja hänestä tulee kuningas Ar-Pharazônin neuvonantaja. Sauron saa kuninkaan hyökkäämään Valinoriin, jolloin valar pyytävät Ilúvataria apuun, ja tämä upottaa Númenorin saaren merenpohjaan ja muuttaa maailman ottaen valarin maan Amanin pois ihmisten ulottuvista.
A. H. Turunen

Arvo Henrik Turunen (13. kesäkuuta 1908 Pielisjärvi – 5. maaliskuuta 1978 Helsinki ) oli suomalainen eräkirjailija.
Teoksia

Kettu lennosta : tarinoita riistamailta ja kalavesiltä.    Karisto 1959
Korven metso ja kutusiika : erätarinoita ja tunnelmia.    Karisto 1960
Air Nova

| Air Nova |
| --- | --- |

 IATA: QK  –  ICAO: ARN 
Kutsukoodi:  Nova
Perustettu:  1986
Laivaston koko:  2+
Kohteiden määrä:  5
Solmukohdat:  Enfield, Nova Scotia
Kotipaikka:  Enfield, Nova Scotia
Air Nova oli lentoyhtiö, jonka kotipaikkana toimi Enfield, Nova Scotia, Kanada. Vuonna 2001 se yhdistettiin muiden Air Canadan omistamien lentoyhtiöiden kanssa Air Canada Jazziksi.
Historia

Air Nova perustettiin kesäkuussa 1986 kahdella DHC Dash 8-100 konella lentäen viiteen eri kohteeseen Kanadan itä-rannikolla. Seuraavina vuosina yhtiön kannattavuuden parantuminen mahdollisti lisätä DCH Dash 8 kalustoa. BAe 146 suihkukoneiden hankinta mahdollisti uusien reittien avaamisen Kanadassa ja Yhdysvaltoihin.
Keväällä 1999 Air Alliance ja Air Nova yhdistyivät ja ottivat nimekseen Air Nova.
Air Nova kuului Star Alliance -yhteenliittymään.
Laivasto

De Havilland Canada Dash 8 Q100
BAe RJ Avro
Aiheesta muualla

Air Canada
Air Canada Jazz
Air Nova archived website
Collector's Guide to Airline Timetables (englanniksi)
Armadal (Skye)

Armadal (engl. Armadale) on kylä Skotlannissa An t-Eilean Sgitheanachin saaren eteläosassa Slèiten niemimaalla. Kylästä on säännöllinen lauttayhteys Malaigin kylään Skotlannin mantereen puolelle. Armadalin kylän läheisyydessä toimii gaelinkielinen korkeakoulu Sabhal Mòr Ostaig.
Aiheesta muualla

Kuvia tai muita tiedostoja aiheesta Armadal (Skye) Wikimedia Commonsissa
Armin Jordan

Armin Jordan (9. huhtikuuta 1932 Luzern – 20. syyskuuta 2006 Zürich) oli sveitsiläinen kapellimestari.
Jordan aloitti uransa teatterin avustavana kapellimestarina Bielissä vuonna 1957. Vuosina 1963–1968 hän toimi Zürichin oopperan ja vuosina 1968–1971 St. Gallenin teatterin pääkapellimestarina. Baselin teatterissa hän työskenteli samassa asemassa vuosina 1971–1989, ja vuosina 1973–1985 hän johti myös Lausannen kamariorkesteria. Jordan tuli tunnetuimmaksi Orchestre de la Suisse Romanden musiikillisena johtajana, jona hän toimi vuosina 1985–1997. Kansainvälisesti hän esiintyi muun muassa Wienin valtionoopperassa, Aix-en-Provencen festivaalilla ja Pariisin oopperassa. Jordan teki ensimmäisen esiintymisensä Pohjois-Amerikassa vuonna 1985 ja johti useita Valkyyrian esityksiä Seattlessa. Vuosina 1991 ja 1994 hän vieraili New Yorkin Mostly Mozart -festivaalilla. Helmikuulle 2001 suunniteltu debyytti Metropolitan-oopperassa peruttiin kapellimestarin sairastuttua keuhkokuumeeseen.
Jordan oli erikoistunut ranskalaiseen musiikkiin ja Wolfgang Amadeus Mozartin ohjelmistoon. Hän oli kapellimestari Philippe Jordanin isä.
Akalasia

Akalasia on harvinainen häiriö, josta kärsivällä ruokatorven alasulkija ei rentoudu, kuten tavallisesti nieltäessä. Tällä on vaikutusta ruokatorven kykyyn kuljettaa ruokaa mahalaukkuun. Tyypillisin oire on dysfagia. Yleensä sairaus ilmenee aikuisiällä; alle 5 % tapauksista tavataan lapsilla. Sairauden aiheuttajaa ei tunneta. Osalla potilaista tauti saattaa olla perinnöllinen.
Ruokatorveen kertyneiden ruoan jätteiden joutuminen hengitysteihin voi johtaa toistuviin keuhkokuumeisiin. Akalasiaa sairastavan ruokatorvi saattaa laajeta niin paljon, että se puhkeaa, ja sisällön päästessä rintaonteloon syntyy mediastiniitti. Ruokatorven puhkeaminen on kuitenkin hyvin harvinaista. Akalasia nostaa ruokatorven syövän riskiä.
Sekundaarisella akalasialla tai pseudoakalasialla voidaan viitata akalasiaa muistuttaviin oireisiin, joiden taustalla kuitenkin on jokin muu tekijä.
Chagasin tauti aiheuttaa samankaltaisia oireita kuin akalasia.
Armin Kremer

| Armin Kremer |
| --- | --- |
 Armin Kremer vuoden 2013 Saksan rallissa
Henkilötiedot
Kansalaisuus:   Saksa
WRC-ura
Aktiivivuodet:  1995–
Nykyinen talli:  Škoda
Entiset tallit:  Ford, Subaru, Mitsubishi, Toyota
Kilpailuja:  30
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  1
Ensimmäinen kilpailu:  Portugalin ralli 1995
Armin Kremer (s. 4. joulukuuta 1968 Crivitz) on saksalainen ralliautoilija. Hänen kartanlukijanaan toimii nykyisin Pirmin Winklhofer.
Kremer debytoi rallin MM-sarjassa vuoden 1995 Portugalin rallissa Ford Escortilla kartanlukijanaan Sven Behling. Tuo ralli päättyi 81:nteen sijaan. Ensimmäisen pisteensä Kremer saavutti vasta yli 20 vuotta myöhemmin, vuoden 2016 Monte Carlon rallista Škoda Fabialla ollen kymmenes. Hänen paras sijoituksensa MM-sarjassa on kuitenkin kahdeksas tila vuoden 1998 Monte Carlon rallista. Tuolloin kahdeksannesta tilasta ei saanut MM-pisteitä.
WRC2-luokassa Kremer on saavuttanut neljä palkintokorokesijoitusta.
Armillaari

Armillaaripallo Encyclopedia Britannican vuoden 1771 laitoksesta.
Armillaari Sandro Botticellin freskossa.
Armillaari ('taivaspallo', pallomainen astrolabi) on vanha tähtitieteellinen koje, jolla kuvataan taivaankantta. Laitteella mitataan tähtien liikettä maapallon ympärillä. Laitteen nimi tulee latinan sanasta armilla, joka tarkoittaa 'piiriä', 'rinkiä'. Tyylitelty armillaari on kuvattuna Portugalin lipussa.
Armillaarin keksi Eratosthenes 225 eaa. Armillaaripallossa on pyöriviä metallirenkaita, jotka kuvaavat napoja, napojen akselia, pituuspiirejä ja leveyspiirejä; erityisesti päiväntasaajaa, napapiirejä ja kääntöpiirejä; ja ekliptika. Armillaaripallon keskellä on Maata kuvaava pallo.
Kiinalainen astronomi Su Song rakensi armillaarin kaltaisen laitteen 1000-luvulla.
Austrofasismi

Antiikin aika
Hallstattin kulttuuri
Noricum
Itävallan markkreivikunta
Babenberg
Privilegium Minus
Habsburgien valta vuoteen 1815
Habsburg-suku
Pyhä saksalais-roomalainen keisarikunta
Itävallan arkkiherttuakunta
Habsburgien monarkia
Wienin kongressin jälkeen
Itävallan keisarikunta
Saksan liitto
Itävalta-Unkari
Ensimmäinen maailmansota
Sarajevon laukaukset
Ensimmäinen maailmansota
Sotien välinen aika
Saksalainen Itävalta
Ensimmäinen tasavalta
Austrofasismi
Anschluss
Toinen maailmansota
Saksan Ostmark
Toinen maailmansota
Sodan jälkeinen Itävalta
Miehitys
Toinen tasavalta
Austrofasismi (saks. Austrofaschismus) tai Ständestaat (”säätyvaltio”) oli Itävallassa vuosina 1933–1934 käyttöönotettu autoritaarinen järjestelmä, joka kukistui vuonna 1938. Korneuburg-ohjelmassa vuonna 1930 määriteltiin austrofasismin periaatteet, ja liittokansleri Engelbert Dollfuss alkoi maaliskuussa 1933 ajaa autoritaarista linjaa sosiaalidemokraatteja vastaan. Uusi perustuslaki astui voimaan 1. toukokuuta 1934.
Austrofasismi sai vaikutteita Benito Mussolinin Italiasta ja Othmar Spannin teorioista. Sitä ajoivat erityisesti puolisotilaallinen Heimwehr, nuoret kristillissosialistit ja poliittinen katolisuus. Austrofasismi oli autoritaarinen järjestelmä, sillä se hylkäsi edustuksellisen demokratian ja monipuoluejärjestelmän. Parlamentti lakkautettiin vuonna 1933. Sosiaalidemokraattinen puolue ja kansallissosialistinen puolue kiellettiin vuonna 1933. Dollfuss murhattiin kansallissosialistien epäonnistuneen vallankaappausyrityksen yhteydessä heinäkuussa 1934, mutta hänen seuraajakseen tullut Kurt Schuschnigg jatkoi Itävallan hallitsemista Dollfussin aikana säädetyn autoritaarisen perustuslain pohjalta.
Austrofasismi oli yksipuoluejärjestelmä, jota hallitsi Vaterländische Front -puolue. Se pyrki toteuttamaan niin sanottua korporativismia, jossa erilaiset ammattijärjestöt korvaisivat puolueet. Järjestelmän vastustajia vainottiin ja vangittiin muun muassa Wöllersdorfin vankileirille. Austrofasismin kausi päättyi, kun Saksa liitti Itävallan itseensä maaliskuussa 1938 ja perusti alueelle kansallissosialistisen diktatuurin. Austrofasismin ansiosta Itävallan ensimmäisen tasavallan demokratia oli jo tuhottu.
Austrofasismi on historioitsijoiden ja politiikan tutkijoiden kiistelemä termi. Italialaisen Emilio Gentilen tekemät fasismin määritelmät eivät sovi Itävallan ajanjaksoon, joka oli kiistatta autoritaarinen ja myös puolifasistinen, korporativistinen ja katolinen. Gerhard Botz kutsuu kautta austrofasismin sijaan puolifasistitiseksi autoritaariseksi diktatuuriksi, Ernst Hanisch fasismiksi naamioiduksi autoritaariseksi järjestelmäksi ja Oliver Rathkolb Dollfussin–Schuschniggin valtakaudeksi.
Attock

| Attock (اٹک) |
| --- | --- |

 Attock
Valtio:  Pakistan
Provinssi:  Punjab
Hallinto:  
 – kaupunginjohtaja:  Sheikh Aftab Ahmed
Väkiluku (2019):  85 479
Infobox OKVirheellinen NIMI-arvo: 
Attock (urduksi ja punjabiksi اٹک‬), vuoteen 1978 asti Campbellpur, on Attockin piirikunnassa sijaitsevan Attockin tehsilin hallintokeskus, joka sijaitsee Punjabin provinssissa Pakistanissa. Kaupunki on perustettu vuonna 1908. Attockissa on vuoden 2019 tietojen mukaan 85 479 asukasta.
Ilmasto

Kaupungissa on kylmät talvet ja lämpimät kesät. Sateisin kuukausi on elokuu, vähiten taas sataa toukokuussa.
A. H. Österblad

Anders Henrik Österblad (heinäkuu 1855 – toukokuu 1912 Tampere) oli suomalainen kauppias ja arkkiveisujen tekijä.
Österblad, joka oli kotoisin Teuvan pitäjästä, toimi kiertokauppiaana 1800-luvulla ainakin Teuvalla, Hämeenlinnassa ja Tampereella. Hänellä oli läänin kuvernöörin myöntämä avoinpassi ja kaupunkien myöntämä kolportööripassi tähän tarkoitukseen. Myöhemmin Österblad piti Tampereella kangaskauppaa. Markkinoilla hän toimi läheisessä yhteistyössä tamperelaisen Pälkäneeltä kotoisin olleen kirjansitojan Wilhelm Toivosen kanssa.
Teoksia

Yksi Surullinen Weisu H. M. Keisari Aleksander toisen Murhasta, joka tapahtui 13 p:nä Maaliskuuta 1881. 1881
Yksi Surullinen Laulu Keisarin murhaajain hirttämisestä joka tapahtui Pietarissa Huhtikuun 15 (3) p. w. 1881 kello 9 aamulla isolla Semenowan kentällä. 1881
Wanhurskaan rukous : Auringon noustessa - Lohdutus synteinsä ylitse surewille. 3. painos Tampere 1884
Akakallis

Akakallis (m.kreik. Ακακαλλίς) oli kreikkalaisessa mytologiassa Kreetan kuninkaan Minoksen ja Pasifaen tytär.
Kreetalaiset kertoivat Akakalliin synnyttäneen Kydonin, Kydonian perustajan, Hermeelle. Antoninus Liberalis kertoo Miletoksen olevan hänen poikansa, jonka hän sai suhteesta Apollonin kanssa. Akakallis hylkäsi lapsensa metsään pelätessään isäänsä, jossa sudet huolehtivat lapsesta kunnes paimenet ottivat Miletoksen hoiviinsa.
Apollodoros kutsuu Minoksen tytärtä nimellä Akalle.